Diari Oficial de la Generalitat Valenciana


Sumari del DOGV 8113, del 25-08-2017 (2017/7336)

Acord de suspensió de llicències i tramitació de programes.
-----------------------------------------------------------

### Dades del document

Número de DOGV
:   8113

Data del DOGV
:   25-08-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/7336


Data del document
:   04-08-2017

Organisme emissor
:   Ajuntament de Santa Pola

Tipus de document
:   Anunci

Descriptors 

:   * Santa Pola
    * administració local
    * pla d'urbanisme

Acord de suspensió de llicències i tramitació de programes. [2017/7336]  
Que el Ple de l'Ajuntament, en sessió extraordinària urgent celebrada el dia  4 d'agost de 2017, entre altres, va adoptar l'acord següent:  
  
2. Acord de suspensió de llicències i tramitació de programes. Es va donar compte de la proposta de la Regidoria de Sostenibilitat en què s'exposa que a fi de facilitar l'estudi i reforma de l'ordenació urbanística vigent, així com garantir la viabilitat del futur planejament, d'acord amb el que disposen els articles 64 i 65 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), i atés l'informe jurídic emés amb data 22 de juny de 2017, i l'informe tècnic emés amb data 2 d'agost de 2017, es proposa l'adopció dels acords proposats.  
  
Obert el torn d'intervencions [...]  
Sotmés a votació, amb sis vots en contra (PP), un vot d'abstenció (Ciutadans) i nou vots a favor (4 PSOE, 2 Compromís, 1 EU, 1 SSPSP i 1 regidor no adscrit), el Ple de l'Ajuntament, per majoria, va acordar:  
  
Primer. Acordar la suspensió parcial del PGOU, consistent en la suspensió de la tramitació i de l'atorgament de llicències de parcel·lació de terrenys, edificació i demolició, així com la tramitació d'instruments de planejament, gestió i desenvolupament, incloses les possibles reserves i transferències d'aprofitament, respecte dels següents sectors o àmbits:  
  
a) Sectors de sòl urbanitzable:  
Sectors Perdius I, II, III, IV, V i VI.  
Sectors Sendres I i II.  
Sectors Bassa I i II.  
Sector Salines.  
Sectors Badia I i II.  
Sectors la Cadena i l'Ermita.  
Sector la Calera.  
b) Àmbits de sòl urbà sotmesos a Pla de reforma interior (PRI): Xiprerets (ER1/AR4), els Salzes (AU3), la Creu (AU19) i Mirador de Tabarca (AU35 i AU32).  
c) Àmbits de sòl urbà afectats per la modificació de paràmetres edificatoris generadors de desequilibri dotacional: sòls urbans en platja de l'Est, marcats en el PGOU com a AU33, amb tipologia bloc obert, sobre els quals el PGOU contempla un major índex d'edificabilitat neta respecte al planejament anterior (fins a aconseguir la màxima d'1,1 m²t/m²s), per mitjà d'una interpretació injustificada del mecanisme de transferències d'aprofitament, alterant amb això l'ordenació original de platja de l'Est, respectada per l'anterior PGOU de 1985; i parcel·les de sòl urbà identificades en el PGOU com a AU9.  
  
Segon. Acordar l'extensió de la mesura de suspensió a les determinacions del PGOU relatives als sòls qualificats com a xarxa primària de dotacions públiques (xarxa estructural segons el PGOU), identificats com a ARB i ARC; així com a totes aquelles sol·licituds per mitjà de les quals es pretenga el canvi d'ús (de dotacional a privat, inclòs el terciari hoteler), d'aquelles parcel·les de sòl urbà qualificades com a R.G.Z.X. (Servici d'Interés Públic i Social), a l'incorporar la normativa i les Z.P.G.F. del propi PGOU algunes determinacions nul·les de ple dret, per mitjà de les quals es pretén l'alteració indeguda de la destinació dotacional del sòl actualment vigent, ja siga com a dotació pública o com a equipament (públic o privat).  
Tercer. Tal com es disposa pels articles 64 i 65 de la LOTUP, establir com a terme de la suspensió el de l'aprovació de les respectives modificacions de planejament que afecten cada un dels àmbits indicats establint com a termini màxim de la suspensió el de dos anys; o, en cas d'optar per la revisió, el d'entrada en vigor del nou PGOU, amb un màxim de quatre anys per al cas que fóra estrictament necessari per a preservar la viabilitat del pla en preparació, mitjançant un acord del Consell i amb l'aprovació prèvia de les corresponents normes transitòries d'urgència previstes en l'article 44.6 de la LOTUP.  
  
Quart. Ordenar la publicació de l'acord en el Diari Oficial de la Generalitat Valenciana.  
Cinqué. Donar compte del present acord a la Comissió Informativa de Sostenibilitat i Infraestructura en la primera sessió ordinària que se celebre.  
   
Santa Pola, 4 d'agost de 2017.- L'alcaldessa: Yolanda Seva Ruiz.